Kommunestyre- og fylkestingsvalget 2011 for Kristelig Folkeparti

**[[Kommunestyre- og fylkestingsvalget 2011]]** blei avholdt 12. september 2011. Denne delartikkelen omhandler valgresultatet for Kristelig Folkeparti.

## Kommunevalget

Ved kommunevalget 2011 stilte Kristelig Folkeparti reine lister i 298 av de 429 kommunene. Partiet fikk i alt  stemmer, det vil si 5,6 prosent av de avgitte stemmene. Dette er en nedgang på 0,7 prosentpoeng fra kommunevalget i 2007, men en framgang på 0,2 prosentpoeng fra stortingsvalget i 2009. Samla sett blei KrF det sjette største partiet ved dette valget.

Det beste resultatet fikk Kristelig Folkeparti i Giske i Møre og Romsdal med 36,2 prosent av stemmene.  I ytterligere tre kommuner fikk partiet over 30 prosent: Evje og Hornnes, Rømskog og Vennesla. I 15 kommuner til blei resultatet over 20 prosent.

Partiet fikk under 3 prosent av stemmene i 37 kommuner. Det svakeste resultatet kom i Steinkjer med 1,6 prosent.
 
Kristelig Folkeparti blei største parti i 10 kommuner og nest størst i 32. Partiet er minst i 43 av kommunene der det stilte liste.

Partiet fikk i alt 653 kommunestyremandater. KrF blei ikke representert i 15 av kommunene der partiet stilte opp. Etter konstituering av kommunestyrene hadde KrF ordføreren i 17 kommuner og varaordføreren i 37 kommuner. 

### Felleslister

Kristelig Folkeparti var med på felleslister i følgende femten kommuner:

* Grue, fellesliste med Høyre og Venstre; 847 stemmer; 36,27 prosent; 6 mandater 
* Sør-Odal, fellesliste med Venstre; 99 stemmer; 2,5 prosent; 0 mandater 
* Søndre Land, fellesliste med Senterpartiet og Venstre; 520 stemmer; 19,95 prosent; 5 mandater 
* Flå, fellesliste med Senterpartiet; stemmer; 74 stemmer; 12,07 prosent; 2 mandater 
* Re, fellesliste med Høyre; 996 stemmer; 22,90 prosent; 6 mandater 
* Siljan; fellesliste med Høyre; 285 stemmer; 25,40 prosent; 4 mandater 
* Kvitsøy, Kristelig Folkeparti, Fellesliste og Frie borgerlige; 104 stemmer; 32,70 prosent; 5 mandater  
* Ørskog, fellesliste med Venstre; 145 stemmer; 12,90 prosent; 2 mandater 
* Holtålen, fellesliste med Senterpartiet og Venstre; 458 stemmer; 36,76 prosent; 8 mandater 
* Osen, fellesliste med Venstre; 196 stemmer; 31,92 prosent; 5 mandater 
* Selbu, fellesliste med Senterpartiet og Venstre; 503 stemmer; 25,83 prosent; 6 mandater  
* Fosnes, fellesliste med Senterpartiet; 206 stemmer; 63,19 prosent; 10 mandater 
* Røyrvik, fellesliste mellom frie velgere, Høyre, Kristelig Folkeparti, Senterpartiet og Venstre; 148 stemmer; 45,96 prosent; 6 mandater 
* Træna, fellesliste med Senterpartiet; 168 stemmer; 70,59 prosent; 8 mandater  
* Tysfjord, fellesliste med Høyre, Venstre og uavhengige; 343 stemmer; 27,27 prosent; 5 mandater 

Flere av disse listene fikk toppverv:

* Grue, ordfører Niels F. Rolsdorph (H)
* Kvitsøy, ordfører Mirjam Ydstebø (KrF) 
* Ørskog, varaordfører Ragnar Bakken (V)
* Holtålen, ordfører Heidi Greni (Sp), varaordfører Jan Håvard Refsethås (Sp)
* Osen, ordfører Jørn Nordmeland (V) 
* Selbu, varaordfører Per Røsseth (Sp) 
* Fosnes, ordfører Bjørg Tingstad (Sp), varaordfører Jarle Elden (Sp) 
* Træna, ordfører Per Pedersen (KrF), varaordfører Lena Holmen (Sp)

### Partiets resultater kommunevis

Tabellen under viser stemmetall og prosent for alle aktuelle kommuner. Kolonnen «rang» viser verdien 1 for kommuner der partiet var størst, verdien 2 der det var nest størst og så videre. Motsatt viser kolonnen «omv. rang» verdien 1 for kommuner der partiet var minst.

I kolonnen «ordfører» står navnet på ordføreren, dersom vedkommende er fra Kristelig Folkeparti, og tilsvarende i kolonnen «varaordfører». Opplysningene om mandattall gjelder ved valgoppgjøret, og om ordfører/varaordfører ved konstituering av kommunestyret. Endringer kan ha skjedd seinere i valgperioden.

## Fylkestingsvalget

Kristelig Folkeparti stilte liste til samtlige atten fylkesting. På landsbasis fikk partiet 5,8 prosent av stemmene, mot 5,6 ved det samtidige kommunevalget. Partiet var femte størst på landsbasis. Det var tredje størst i Vest-Agder og fjerde størst i Østfold, Vestfold, Aust-Agder, Rogaland og Hordaland. Størst var oppslutninga i Vest-Agder (18,9 prosent) og minst i Hedmark (3,1 prosent). Kristelig Folkeparti blei representert i samtlige fylkesting. Partiet fikk ved konstitueringene seks fylkesvaraordførere.

## Bydelsvalg i Oslo

Kristelig Folkeparti stilte liste til samtlige femten bydelsutvalg i Oslo. Størst var oppslutninga i Nordstrand (4,6 prosent), der partiet fikk sin eneste bydelsrepresentant. Minst var den i Gamle Oslo (1,6 prosent).

## Noter